text: # Ĭ-guăng-dâi-uòng
  Ĭ-guăng-dâi-uòng (醫官大王) iâ hô̤ lā̤ Ĭ-guăng-cŏng-uòng (醫官尊王), sê Hók-ciŭ mìng-găng dĕk-sáik gì siŏh ciáh ĭ-hŏk gì sìng.  
  Ĭ-guăng-dâi-uòng buōng-miàng Cĕu Ùng (鄒文), sê Mìng-uŏk guók-uòng Cĕu Tīng gì ĭ-guăng. Hī sèng-âu gĭng-dáng Céng-ăng-kṳ̆ Siêng-kă̤ (鱔溪) hŭ-uái ô siŏh tàu siêng-ngṳ̀ siàng ciăng hâi nè̤ng, Cĕu Tīng gì dâ̤ săng ciáh giāng Băh-mā-uòng dái nè̤ng kó̤ tài, Cĕu Ùng iâ gṳ̆ng lā̤ kó̤. Gáu-muōi chŭi-iòng-gōng cī tàu siêng ké̤ṳ tài sī, Băh-mā-uòng gâe̤ng Cĕu Ùng gūi ciáh nè̤ng iâ dâung cūi lā̤ sĕng-kó̤. Ĭ ké̤ṳk Mìng-uŏk guók-uòng hŭng có̤ Dṳ̆ng-ngiê Ĭ-guăng-dâi-uòng (忠義醫官大王).
  Áng Mī-guók diòng-gáu-sê̤ṳ Lù Gŭng-mìng gì lêng-ngôi siŏh cṳ̄ng gōng-huák, Ĭ-guăng-dâi-uòng buōng-dā̤ sê Liù-giù gì siŏh ciáh ĭ-sĕng, lì Dṳ̆ng-guók ké̤ṳk nè̤ng káng-bâing, kŭi-dŏ̤ dông-chiū-sŭk. Ĭ ngê ô nék-giāng lè̤ng, dáng-sê pé gâe̤ng ngāng cêng hō̤. Sĕng-kó̤ ī-hâiu, ké̤ṳk câi-dê gì nè̤ng hông có̤ sìng. 
  Gĭng-dáng Dài-gĕ̤ng-kṳ̆ gì Lìng-gĕu-miêu (靈溝廟) sê Ĭ-guăng-dâi-uòng gì cū-dâing (祖殿).
title: Ĭ-guăng-dâi-uòng
wikitext: '''Ĭ-guăng-dâi-uòng''' (醫官大王) iâ hô̤ lā̤ '''Ĭ-guăng-cŏng-uòng''' (醫官尊王), sê [[Hók-ciŭ]] mìng-găng dĕk-sáik gì siŏh ciáh [[ĭ-hŏk]] gì [[sìng-mìng|sìng]].  
  
  Ĭ-guăng-dâi-uòng buōng-miàng '''Cĕu Ùng''' (鄒文), sê [[Mìng-uŏk]] guók-uòng [[Cĕu Tīng]] gì ĭ-guăng. Hī sèng-âu gĭng-dáng [[Céng-ăng-kṳ̆]] Siêng-kă̤ (鱔溪) hŭ-uái ô siŏh tàu [[siêng-ngṳ̀]] siàng ciăng hâi nè̤ng, Cĕu Tīng gì dâ̤ săng ciáh giāng [[Băh-mā-cŏng-uòng|Băh-mā-uòng]] dái nè̤ng kó̤ tài, Cĕu Ùng iâ gṳ̆ng lā̤ kó̤. Gáu-muōi chŭi-iòng-gōng cī tàu siêng ké̤ṳ tài sī, Băh-mā-uòng gâe̤ng Cĕu Ùng gūi ciáh nè̤ng iâ dâung cūi lā̤ sĕng-kó̤. Ĭ ké̤ṳk Mìng-uŏk guók-uòng hŭng có̤ '''Dṳ̆ng-ngiê Ĭ-guăng-dâi-uòng''' (忠義醫官大王).<ref>{{cite news | url = https://news.fznews.com.cn/node/14754/20181205/5c077508d572b.shtml | title = 福州防疫史话{{!}}福州古代的疫神崇拜 |date =2018-12-05|archive-url  = https://web.archive.org/web/20250329090441/https://news.fznews.com.cn/node/14754/20181205/5c077508d572b.shtml |archive-date =2025-03-29| publisher= 福州新闻网}}</ref>
  
  Áng [[Mī-guók]] diòng-gáu-sê̤ṳ [[Lù Gŭng-mìng]] gì lêng-ngôi siŏh cṳ̄ng gōng-huák, Ĭ-guăng-dâi-uòng buōng-dā̤ sê [[Liù-giù]] gì siŏh ciáh ĭ-sĕng, lì Dṳ̆ng-guók ké̤ṳk nè̤ng káng-bâing, kŭi-dŏ̤ dông-chiū-sŭk.<ref>{{cite book | url = https://archive.org/details/sociallifeofchin01dool | title = Social life of the Chinese : with some account of their religious, governmental, educational and business customs and opinions, with special but not exclusive reference to Fuhchau  |last= Doolittle |first= Justus | authorlink = Lù Gŭng-mìng |publisher = Harper & Bros |location = New York |year =1865 | volume=1 | pages = 275 }}</ref> Ĭ ngê ô nék-giāng lè̤ng, dáng-sê pé gâe̤ng ngāng cêng hō̤. Sĕng-kó̤ ī-hâiu, ké̤ṳk câi-dê gì nè̤ng hông có̤ sìng. 
  
  Gĭng-dáng [[Dài-gĕ̤ng-kṳ̆]] gì [[Lìng-gĕu-miêu]] (靈溝廟) sê Ĭ-guăng-dâi-uòng gì cū-dâing (祖殿).
  
  ==Chăng-kō̤ cṳ̆-lâiu==
  {{reflist}}
  
  [[Category:Dô̤-gáu]]